CELEX: 
Language: fi
Date: 2020-05-08 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) 2018/1999 täydentämisestä lämmitysvaikutusten, inventaario-ohjeiden ja unionin inventaariojärjestelmän osalta sekä komission delegoidun asetuksen (EU) N:o 666/2014 kumoamisesta

EUROOPAN
                          KOMISSIO
                                                 Bryssel 8.5.2020
                                                 C(2020) 2841 final
                  KOMISSION DELEGOITU ASETUS (EU) …/…,
                                   annettu 8.5.2020,
     Euroopan parlamentin ja neuvoston asetuksen (EU) 2018/1999 täydentämisestä
   lämmitysvaikutusten, inventaario-ohjeiden ja unionin inventaariojärjestelmän osalta
         sekä komission delegoidun asetuksen (EU) N:o 666/2014 kumoamisesta
                         (ETA:n kannalta merkityksellinen teksti)
FI                                                                                     FI
 ---pagebreak---                                              PERUSTELUT
   1.        DELEGOIDUN SÄÄDÖKSEN TAUSTA
   Joulukuun 11 päivänä 2018 energiaunionin ja ilmastotoimien hallinnosta, Euroopan
   parlamentin ja neuvoston asetusten (EY) N:o 663/2009 ja (EY) N:o 715/2009, Euroopan
   parlamentin ja neuvoston direktiivien 94/22/EY, 98/70/EY, 2009/31/EY, 2009/73/EY,
   2010/31/EU, 2012/27/EU ja 2013/30/EU, neuvoston direktiivien 2009/119/EY ja (EU)
   2015/652 muuttamisesta sekä Euroopan parlamentin ja neuvoston asetuksen (EU) N:o
   525/2013 kumoamisesta annetun Euroopan parlamentin ja neuvoston asetuksen (EU)
   2018/1999 nojalla on annettava unionin inventaariojärjestelmää koskevat säännöt. Lisäksi on
   tarpeen täsmentää inventaario-ohjeita, joita jäsenvaltiot tarvitsevat raportoidessaan
   kasvihuonekaasuinventaarioista asiaa koskevan EU:n lainsäädännön sekä ilmastonmuutosta
   koskevan Yhdistyneiden kansakuntien puitesopimuksen ja Pariisin sopimuksen elinten asiaa
   käsittelevien päätösten mukaisesti.
   Unionin inventaariojärjestelmän ja inventaario-ohjeiden lisäksi on vahvistettava uudet
   kasvihuonekaasujen lämmitysvaikutusarvot, sillä ne ovat keskeisen tärkeitä jäsenvaltioiden
   kasvihuonekaasuinventaarioita koskevan raportoinnin kannalta ja tarpeen sen toteamiseksi,
   miten hyvin jäsenvaltiot saavuttavat EU:n lainsäädännössä ja Pariisin sopimuksessa asetetut
   kasvihuonekaasupäästöjä koskevat tavoitteet. Tämän delegoidun asetuksen liitteessä I
   ehdotetut lämmitysvaikutusarvot perustuvat hallitustenvälisen ilmastonmuutospaneelin
   viidenteen arviointiraporttiin ja viimeisimpään tieteelliseen tietoon. Liitteessä I esitetty
   kaasuluettelo vastaa asetuksen (EU) 2018/1999 liitteessä V olevassa 2 osassa vahvistettua
   luetteloa kasvihuonekaasuiksi määritellyistä kaasuista.
   Pariisin sopimuksen osapuolet pitivät yhden yhteisen mittaustavan käyttöönottoa
   kannattavana ja päättivät vuonna 2018, että kunkin osapuolen on käytettävä hallitustenvälisen
   ilmastonmuutospaneelin viidennen arviointiraportin mukaista sadan vuoden ajanjaksoon
   perustuvaa lämmitysvaikutusta raportoidessaan kokonaispäästöjä ja -poistumia kansallisissa
   kasvihuonekaasuinventaarioissaan. Tällä delegoidulla asetuksella EU:n inventaario-ohjeet
   yhdenmukaistetaan näiden vaatimusten kanssa, mutta kunkin kasvihuonekaasun erillistä
   raportointia jatketaan, jotta EU ja jäsenvaltiot voivat tarvittaessa kehittää tiettyihin
   kasvihuonekaasuihin kohdistuvia toimintapolitiikkoja. Mittaustapaa arvioidaan säännöllisesti
   uudelleen sekä EU:n että UNFCCC:n tasolla sen varmistamiseksi, että se on IPCC:n tulevien
   arviointiraporttien mukainen.
   2.        SÄÄDÖKSEN HYVÄKSYMISTÄ EDELTÄNEET KUULEMISET
   Tätä delegoitua asetusta valmisteltaessa järjestettiin asianmukaiset kuulemiset Euroopan
   parlamentin, neuvoston ja Euroopan komission väliseen toimielinten sopimukseen
   paremmasta          lainsäädännöstä1         liitetyn      delegoituja         säädöksiä       koskevan
   yhteisymmärrysasiakirjan 4 kohdan mukaisesti. Kasvihuonekaasuinventaarioiden laatimisen
   asiantuntijoita, jotka kuuluvat ilmastonmuutosta käsittelevään komission asiantuntijaryhmään,
   kuultiin 6. toukokuuta ja 3. heinäkuuta 2019 pidetyissä kokouksissa, ja he tekivät kirjallisia
   huomautuksia delegoidun asetuksen luonnoksen lopulliseen versioon marraskuussa 2019 ja
   helmikuussa 2020. Kokouksiin liittyvät asiakirjat oli toimitettu delegoituja säädöksiä
   koskevan yhteisymmärrysasiakirjan mukaisesti samanaikaisesti Euroopan parlamentille ja
   neuvostolle. Asiantuntijaryhmän huomautukset otettiin huomioon delegoitua asetusta
   laadittaessa.
   1
           Euroopan parlamentin, Euroopan unionin neuvoston ja Euroopan komission välinen toimielinten
           sopimus paremmasta lainsäädännöstä, tehty 13 päivänä huhtikuuta 2016 (EUVL L 123, 12.5.2016, s. 1).
FI                                                      1                                                      FI
 ---pagebreak---    Luonnos delegoiduksi asetukseksi julkaistiin paremman sääntelyn portaalissa, jossa se oli
   nähtävillä yleistä palautetta varten neljän viikon ajan 4. maaliskuuta – 2. huhtikuuta 2020.
   Tänä aikana saatiin palautetta kolmelta kansalaiselta ja kymmeneltä organisaatiolta tai
   yritykseltä. Useimmat huomautukset koskivat lämmitysvaikutuksia: useat sidosryhmät
   pyysivät, että otettaisiin käyttöön myös metaanipäästöjä koskeva raportointi, jossa
   käytettäisiin 20 vuoden ajanjaksoon perustuvaa lämmitysvaikutusta; yksi sidosryhmä
   kyseenalaisti sadan vuoden ajanjaksoon perustuvan lämmitysvaikutuksen valinnan ja
   pelkästään hiilidioksidiin perustuvan hiilen kiertokulun tarkastelun. Lisäksi ehdotettiin
   sellaisen kaasun lisäämistä liitteeseen I, joka ei kuulu asetuksessa (EU) 2018/1999
   vahvistettuihin kasvihuonekaasuihin eikä sisälly viidennen arviointikertomuksen luetteloon.
   Yksi sidosryhmä pyysi tarkastelemaan UNFCCC:n inventaariosääntöjä uudelleen hiilen
   talteenoton ja käytön näkökulmasta.
   3.        DELEGOIDUN SÄÄDÖKSEN OIKEUDELLINEN SISÄLTÖ
   Asetuksen (EU) 2018/1999 26 artiklan 6 kohdan b alakohdassa siirretään komissiolle valta
   antaa       delegoituja   säädöksiä,     joilla   asetusta    täydennetään     vahvistamalla
   lämmitysvaikutusarvoja ja täsmentämällä inventaario-ohjeita. Kyseisen asetuksen 37 artiklan
   7 kohdassa siirretään komissiolle valta antaa delegoituja säädöksiä, joilla asetusta
   täydennetään vahvistamalla sääntöjä, jotka koskevat unionin inventaariojärjestelmän
   perustamista, käyttämistä ja toimintaa koskevia vaatimuksia.
   Tällä delegoidulla asetuksella korvataan voimassa oleva, unionin inventaariojärjestelmän
   sisällöllisistä vaatimuksista sekä lämmitysvaikutuksissa ja kansainvälisesti hyväksytyissä
   inventaario-ohjeissa tapahtuneiden muutosten huomioon ottamisesta Euroopan parlamentin ja
   neuvoston asetuksen (EU) N:o 525/2013 mukaisesti annettu komission delegoitu asetus (EU)
   N:o 666/2014 1 päivästä tammikuuta 2021 alkaen.
FI                                                 2                                            FI
 ---pagebreak---                           KOMISSION DELEGOITU ASETUS (EU) …/…,
                                              annettu 8.5.2020,
        Euroopan parlamentin ja neuvoston asetuksen (EU) 2018/1999 täydentämisestä
     lämmitysvaikutusten, inventaario-ohjeiden ja unionin inventaariojärjestelmän osalta
              sekä komission delegoidun asetuksen (EU) N:o 666/2014 kumoamisesta
                                 (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon energiaunionin ja ilmastotoimien hallinnosta, Euroopan parlamentin ja
   neuvoston asetusten (EY) N:o 663/2009 ja (EY) N:o 715/2009, Euroopan parlamentin ja
   neuvoston direktiivien 94/22/EY, 98/70/EY, 2009/31/EY, 2009/73/EY, 2010/31/EU,
   2012/27/EU ja 2013/30/EU, neuvoston direktiivien 2009/119/EY ja (EU) 2015/652
   muuttamisesta sekä Euroopan parlamentin ja neuvoston asetuksen (EU) N:o 525/2013
   kumoamisesta 11 päivänä joulukuuta 2018 annetun Euroopan parlamentin ja neuvoston
   asetuksen (EU) 2018/19992 ja erityisesti sen 26 artiklan 6 kohdan b alakohdan ja 37 artiklan
   7 kohdan,
   sekä katsoo seuraavaa:
   (1)     Euroopan parlamentin ja neuvoston asetuksessa (EU) N:o 525/20133 säädetty
           kasvihuonekaasupäästöjen seuranta- ja raportointijärjestelmä muodostaa peruspuitteet
           kasvihuonekaasupäästöjen seuraamiseksi ja raportoimiseksi ilmastopolitiikan
           puitteissa. Järjestelmää koskevat säännökset on sisällytetty täysimääräisesti asetukseen
           (EU) 2018/1999, jolla asetus (EU) N:o 525/2013 kumotaan 1 päivästä tammikuuta
           2021 alkaen. Kyseisen järjestelmän puitteissa on tarpeen vahvistaa
           lämmitysvaikutusarvot ja täsmentää inventaario-ohjeita.
   (2)     Ilmastonmuutosta koskevan Yhdistyneiden kansakuntien puitesopimuksen, jäljempänä
           ’UNFCCC’, osapuolten konferenssin, joka toimii UNFCCC:n osapuolten
           21. konferenssissa vuonna 2015 hyväksytyn Pariisin ilmastosopimuksen, jäljempänä
           ’Pariisin sopimus’, osapuolten kokouksena, ensimmäisessä kokouksessa otettiin
           lämmitysvaikutuksiin liittyen käyttöön yhteinen mittaustapa, jota käytetään
           kasvihuonekaasujen                    muuntamiseen                    hiilidioksidiekvivalenteiksi
           kasvihuonekaasuinventaarioiden raportoimista varten. Yhteinen mittaustapa perustuu
           hallitustenvälisen ilmastonmuutospaneelin (IPCC) viidennessä arviointiraportissa4
   2
           EUVL L 328, 21.12.2018, s. 1.
   3
           Euroopan parlamentin ja neuvoston asetus (EU) N:o 525/2013, annettu 21 päivänä toukokuuta 2013,
           järjestelmästä kasvihuonekaasupäästöjen seuraamiseksi ja niistä raportoimiseksi sekä muista
           ilmastonmuutosta koskevista tiedoista raportoimiseksi kansallisella ja unionin tasolla sekä päätöksen
           N:o 280/2004/EY kumoamisesta (EUVL L 165, 18.6.2013, s. 13).
   4
           Raportin ”Climate Change 2013: The Physical Science Basis. Contribution of Working Group I to the
           Fifth Assessment Report of the Intergovernmental Panel on Climate Change” sivulla 731 lisäyksessä
           8.A. olevan taulukon 8.A.1 sarake ”GWP 100-year”. Raportti saatavilla osoitteessa
           https://www.ipcc.ch/assessment-report/ar5/.
FI                                                      3                                                        FI
 ---pagebreak---        esitettyihin lämmitysvaikutusarvoihin.          Mittaustapa     olisi   otettava   huomioon
       lämmitysvaikutusarvoissa.
   (3) Kasvihuonekaasujen inventaario-ohjeita olisi täsmennettävä kansainvälisen kehityksen
       perusteella. IPCC:n vuonna 2006 antamien kansallisia kasvihuonekaasuinventaarioita
       koskevien ohjeiden lisäksi jäsenvaltioiden ja komission olisi otettava huomioon
       Pariisin sopimuksen 13 artiklassa tarkoitettuja toiminnan ja tuen avoimuuspuitteita
       koskevat säännöt, menettelyt ja suuntaviivat, jotka esitetään Pariisin sopimuksen
       osapuolten kokouksena toimivan UNFCCC:n osapuolten konferenssin antaman
       päätöksen 18/CMA.1 liitteessä. Lisäksi jäsenvaltioita kannustetaan hyödyntämään
       IPCC:n vuonna 2006 antamiin kansallisia kasvihuonekaasuinventaarioita koskeviin
       ohjeisiin vuonna 2013 tehtyä kosteikkoja koskevaa lisäystä.
   (4) Unionin laadunvarmistus- ja laaduntarkistusohjelmalle olisi asetettava uusia tavoitteita
       unionin inventaarion laadun varmistamiseksi.
   (5) Jotta varmistetaan päätöksessä 18/CMA.1 tarkoitettu unionin inventaarion kattavuus,
       on tarpeen säätää menetelmistä ja tiedoista, joita komissio käyttää laatiessaan
       asetuksen (EU) 2018/1999 37 artiklan 5 kohdan mukaisesti arvioita jäsenvaltioiden
       inventaariosta puuttuvista tiedoista.
   (6) Unionin        inventaarion       oikea-aikaisuuden,          avoimuuden,        tarkkuuden,
       johdonmukaisuuden, vertailtavuuden ja kattavuuden varmistamiseksi on tarpeen
       täsmentää niiden alustavien tarkastusten sisältö, jotka tehdään jäsenvaltioiden
       toimittamille kasvihuonekaasuinventaariota koskeville tiedoille. Alustaviin
       tarkastuksiin kuuluvan tarkkuuden arvioinnin yhteydessä olisi varmistettava, etteivät
       jäsenvaltiot järjestelmällisesti yli- tai aliarvioi todellisia päästöjä ja poistumia unionin
       avainluokkien osalta. Lisäksi maankäytön, maankäytön muutoksen ja metsätalouden
       alan, jäljempänä ’LULUCF-ala’, alustavat tarkastukset olisi yhdenmukaistettava muita
       aloja koskevien alustavien tarkastusten kanssa, sillä kasvihuonekaasujen lähteistä
       syntyvien päästöjen ja nielujen aikaansaamien poistumien raportointi LULUCF-alan
       osalta on keskeinen osa kasvinhuonekaasuinventaarioiden raportointia ja LULUCF-ala
       on sisällytetty vuoteen 2030 ulottuviin ilmastotavoitteisiin. LULUCF-alan osalta
       raportoituja maankäyttöä ja maankäytön muutosta koskevia tietoja voidaan verrata
       tietoihin, jotka on saatu unionin ja jäsenvaltioiden ohjelmista ja tutkimuksista, kuten
       Copernicus-ohjelmasta ja LUCAS-tutkimuksesta.
   (7) Arviot, joilla täydennetään puutteita kansallisissa inventaariotiedoissa unionin
       inventaarion koostamista varten, laaditaan kasvihuonekaasujen inventaario-ohjeiden
       mukaisesti. Kyseisiä arvioita ei voida määrittää soveltamatta kasvihuonekaasujen
       lämmitysvaikutusarvoja. Lämmitysvaikutuksia koskevat säännöt, inventaario-ohjeet ja
       unionin inventaariojärjestelmä liittyvät läheisesti toisiinsa, joten on perusteltua
       sisällyttää ne yhteen delegoituun asetukseen.
   (8) Jotta voidaan varmistaa johdonmukaisuus asetuksen (EU) 2018/1999 asiaa koskevien
       säännösten soveltamispäivän kanssa, tätä asetusta olisi sovellettava 1 päivästä
       tammikuuta 2021.
   (9) Asetus (EU) N:o 525/2013 kumotaan asetuksen (EU) 2018/1999 57 ja 58 artiklan
       mukaisesti 1 päivästä tammikuuta 2021, lukuun ottamatta kyseisen asetuksen
       7 artiklaa, jota sovelletaan vuosien 2018, 2019 ja 2020 tietoja sisältäviin raportteihin.
       Delegoitu asetus (EU) N:o 666/2014 olisi kumottava 1 päivästä tammikuuta 2021,
       mutta sen 6 ja 7 artiklaa olisi edelleen sovellettava raportteihin, jotka sisältävät vuosia
       2019 ja 2020 koskevia vaadittuja tietoja,
FI                                                4                                                 FI
 ---pagebreak---    ON HYVÄKSYNYT TÄMÄN ASETUKSEN:
                                               1 artikla
                                            Soveltamisala
   Tätä asetusta sovelletaan jäsenvaltioiden toimittamiin raportteihin, jotka sisältävät vuotta
   2021 ja sitä myöhempiä vuosia koskevia vaadittuja tietoja.
                                               2 artikla
                                        Lämmitysvaikutukset
   Jäsenvaltioiden ja komission on käytettävä tämän asetuksen liitteessä I lueteltuja
   lämmitysvaikutuksia asetuksen (EU) 2018/1999 26 artiklan 3, 4 ja 5 kohdan mukaiseen
   kasvihuonekaasuinventaarioita koskevien tietojen määrittämiseen ja raportointiin.
                                               3 artikla
                               Kasvihuonekaasujen inventaario-ohjeet
    Jäsenvaltioiden ja komission on määritettävä asetuksen (EU) 2018/1999 26 artiklan 3, 4 ja 5
    kohdissa tarkoitetut kasvihuonekaasuinventaariot noudattaen
            (a)   hallitustenvälisen ilmastonmuutospaneelin, jäljempänä ’IPCC’, vuonna 2006
                  antamia ohjeita kansallisista kasvihuonekaasuinventaarioista;
            (b)   Pariisin sopimuksen 13 artiklassa tarkoitettuja toiminnan ja tuen
                  avoimuuspuitteita koskevia sääntöjä, menettelyjä ja suuntaviivoja, jotka
                  esitetään Pariisin sopimuksen osapuolten kokouksena toimivan sopimuspuolten
                  konferenssin antaman päätöksen 18/CMA.1, jäljempänä ’päätös 18/CMA.1’,
                  liitteessä.
                                               4 artikla
                     Laadunvarmistus- ja laaduntarkistusohjelman tavoitteet
   1.       Komissio hallinnoi, ylläpitää ja pyrkii jatkuvasti parantamaan kasvihuonekaasuja
            koskevaa unionin inventaariojärjestelmää ja ottaa siinä huomioon seuraavat
            laadunvarmistus- ja laaduntarkistusohjelman tavoitteet:
            (a)   unionin kasvihuonekaasuinventaariota täydennetään tarvittaessa soveltamalla
                  asetuksen (EU) 2018/1999 37 artiklan 5 kohdassa vahvistettua menettelyä
                  asianomaista jäsenvaltiota kuullen;
            (b)   kasvihuonekaasuja koskeva unionin inventaariojärjestelmä tarjoaa avoimen
                  yhteenvedon kasvihuonekaasujen lähteistä syntyvistä jäsenvaltioiden päästöistä
                  ja      nielujen     aikaansaamista      poistumista    sekä      yhteenvedon
                  menetelmäkuvauksista unionin avainluokkien osalta ja osoittaa avoimella
                  tavalla kasvihuonekaasujen lähteistä syntyvien jäsenvaltioiden päästöjen ja
                  nielujen         aikaansaamien         poistumien       osuudet        unionin
                  kasvihuonekaasuinventaariosta;
            (c)   kasvihuonekaasujen lähteistä syntyvien unionin päästöjen ja nielujen
                  aikaansaamien poistumien kokonaismäärä raportointivuonna on sama kuin se
                  kasvihuonekaasujen lähteistä syntyvien jäsenvaltioiden päästöjen ja nielujen
FI                                                 5                                             FI
 ---pagebreak---                aikaansaamien poistumien summa, joka on raportoitu samana vuonna
               asetuksen (EU) 2018/1999 26 artiklan 3, 4 ja 5 kohdan mukaisesti;
       (d)     unionin kasvihuonekaasuinventaario sisältää johdonmukaiset aikasarjat
               lähdekohtaisista päästöistä ja nielujen aikaansaamista poistumista kaikilta
               raportoiduilta vuosilta.
   2.  Komission ja jäsenvaltioiden on mahdollisuuksien mukaan lisättävä kansallisten
       kasvihuonekaasuinventaarioiden vertailtavuutta pyrkimällä tarvittaessa parantamaan
       synergiaa menetelmien, toimintatietojen, merkintöjen, päästöjen lähdeluokkajaon ja
       nielujen eri jäsenvaltioissa aikaansaamien poistumien välillä.
   3.  Unionin inventaarion laadunvarmistus- ja laaduntarkistusohjelman tavoitteilla
       täydennetään           jäsenvaltioiden            toteuttamien    laadunvarmistus-          ja
       laaduntarkistusohjelmien tavoitteita.
   4.  Jäsenvaltioiden on varmistettava kansallisessa kasvihuonekaasuinventaariossaan
       käyttämiensä toimintatietojen, päästökertoimien ja muiden parametrien laatu.
                                               5 artikla
                                     Puutteiden korjaaminen
   1.  Asetuksen (EU) 2018/1999 37 artiklan 5 kohdassa tarkoitetut komission arviot
       jäsenvaltion toimittamien tietojen täydentämiseksi tehdään seuraavia menetelmiä ja
       tietoja käyttäen:
       (a)     jos jäsenvaltio on toimittanut aikaisempana raportointivuonna johdonmukaisen
               aikasarjan arvioista asiaankuuluvan lähdeluokan osalta ja
               i) jos kyseinen jäsenvaltio on toimittanut asetuksen (EU) 2018/1999 26 artiklan
               2 kohdan mukaisesti vuodelta X – 1 kasvihuonekaasuinventaarion
               ennakkotiedot, jotka sisältävät puuttuvan arvion, käytetään kyseisiä
               kasvihuonekaasuinventaarion ennakkotietoja;
               ii) jos kyseinen jäsenvaltio ei ole toimittanut vuodelta X – 1 asetuksen (EU)
               2018/1999        26     artiklan       2      kohdan   mukaisesti     ennakkotietoja
               kasvihuonekaasuinventaarioista, mutta unioni on arvioinut ennakkotiedot
               kasvihuonekaasupäästöistä vuodelta X – 1 kyseisen jäsenvaltion osalta
               asetuksen (EU) 2018/1999 26 artiklan 2 kohdan mukaisesti, käytetään
               ennakkotietoja unionin kasvihuonekaasuinventaariosta;
               iii) jos jäsenvaltion kasvihuonekaasuinventaarion ennakkotietojen käyttö ei ole
               mahdollista tai se voi johtaa erittäin epätarkkaan arvioon energia-alan
               puuttuviin arvioihin liittyen, käytetään energiatilastotietoja, jotka on hankittu
               Euroopan parlamentin ja neuvoston asetuksen (EY) N:o 1099/2008
               mukaisesti5;
               iv) jos kasvihuonekaasuinventaarion ennakkotietojen käyttö ei ole mahdollista
               tai se voi johtaa erittäin epätarkkaan arvioon muiden kuin energia-alan
               puuttuviin arvioihin liittyen, käytetään arviointimenetelmiä, jotka perustuvat
               IPCC:n vuonna 2006 antamien kansallisia kasvihuonekaasuinventaarioita
               koskevien ohjeiden (Vol. 1) 2.2.3 kohdassa annettuihin, puutteiden korjaamista
   5
      Euroopan parlamentin ja neuvoston asetus (EY) N:o 1099/2008, annettu 22 päivänä lokakuuta 2008,
      energiatilastoista (EUVL L 304, 14.11.2008, s. 1).
FI                                                  6                                                 FI
 ---pagebreak---                    koskeviin teknisiin ohjeisiin ja joissa hyödynnetään tarvittaessa Euroopan
                   tilastoja;
            (b)    jos asiaankuuluvaa lähdeluokkaa koskevaan arvioon lähdekohtaisista päästöistä
                   ja nielujen aikaansaamista poistumista on tehty tietojen toimittamista
                   edeltäneen viimeisimmän tarkastuksen yhteydessä teknisiä korjauksia
                   asetuksen (EU) 2018/1999 38 artiklan 2 kohdan d alakohdan nojalla ja
                   kyseinen jäsenvaltio ei ole toimittanut tarkistettua arviota, käytetään
                   asiantuntijoista koostuvan tarkistusryhmän teknisen korjauksen laskemiseksi
                   käyttämää menetelmää;
            (c)    jos saatavilla ei ole raportoitujen arvioiden johdonmukaisia aikasarjoja
                   asiaankuuluvan lähdeluokan osalta, käytetään arviointimenetelmiä, jotka
                   perustuvat       IPCC:n       vuonna        2006       antamien      kansallisia
                   kasvihuonekaasuinventaarioita koskevien ohjeiden (Vol. 1) 2.2.3 kohdassa
                   annettuihin, puutteiden korjaamista koskeviin teknisiin ohjeisiin.
   2.       Komissio laatii 1 kohdassa tarkoitetut arviot raportointivuoden 31 päivään
            maaliskuuta mennessä kuullen kyseistä jäsenvaltiota ja sen kanssa tiiviissä
            yhteistyössä.
   3.       Kyseisen jäsenvaltion on käytettävä 1 kohdassa tarkoitettuja arvioita kansallisessa
            inventaariossaan, jonka se toimittaa UNFCCC:n sihteeristölle asetuksen (EU)
            2018/1999 26 artiklan 4 kohdan mukaisesti.
                                               6 artikla
                                        Alustavat tarkastukset
   Alustaviin tarkastuksiin, jotka komissio suorittaa asetuksen (EU) 2018/1999 37 artiklan
   4 kohdan mukaisesti, voi sisältyä
   (a)      arvio siitä, onko jäsenvaltio raportoinut kaikki luokat, joita edellytetään Pariisin
            sopimuksen 13 artiklassa tarkoitettuja toiminnan ja tuen avoimuuspuitteita
            koskevissa säännöissä, menettelyissä ja suuntaviivoissa, jotka esitetään päätöksen
            18/CMA.1 liitteessä, ja kaikki asetuksen (EU) 2018/1999 liitteessä V tarkoitetut
            kasvihuonekaasut;
   (b)      arvio siitä, ovatko aikasarjat lähdekohtaisista päästöistä ja nielujen aikaansaamista
            poistumista johdonmukaiset;
   (c)      arvio siitä, ovatko eri jäsenvaltioiden suuntaa-antavat päästökertoimet
            vertailukelpoisia, kun otetaan huomioon erilaisia kansallisia olosuhteita koskevat
            IPCC:n oletuspäästökertoimet;
   (d)      arvio arvioimatta jättämisestä kertovan merkinnän käytöstä, kun 1. tason menetelmiä
            on käytettävissä ja kun kyseisen merkinnän käyttö ei ole päätöksen 18/CMA.1
            liitteessä olevan 32 kohdan nojalla perusteltu;
   (e)      analyysi      kasvihuonekaasuinventaarion       toimittamista    varten   suoritetuista
            uudelleenlaskennoista, mukaan lukien tieto siitä, onko uudelleenlaskennoissa
            käytettyjä menetelmiä muutettu;
   (f)      Euroopan unionin päästökauppajärjestelmän mukaisesti raportoitujen todennettujen
            kasvihuonekaasupäästöjen vertaaminen asetuksen (EU) 2018/1999 26 artiklan
            3 kohdan mukaisesti raportoituihin kasvihuonekaasupäästöihin;
FI                                                 7                                                FI
 ---pagebreak---    (g)      Eurostatin vertailulaskennan tulosten vertaaminen jäsenvaltioiden vertailulaskennan
            tuloksiin;
   (h)      Eurostatin sektorikohtaisen laskennan           tulosten  vertaaminen    jäsenvaltioiden
            sektorikohtaisen laskennan tuloksiin;
   (i)      arvio siitä, onko jäsenvaltio puuttunut aiemmissa unionin alustavissa ja muissa
            tarkastuksissa esiin tulleisiin epäkohtiin ja toiminut UNFCCC:n tarkastuksiin
            perustuvien suositusten mukaisesti;
   (j)      arvio jäsenvaltioiden lähdekohtaisia päästöjä ja nielujen aikaansaamia poistumia
            koskevien arvioiden tarkkuudesta unionin avainluokkien osalta;
   (k)      arvio      jäsenvaltioiden      unionin       avainluokkien     osalta      raportoimien
            menetelmäkuvausten avoimuudesta ja kattavuudesta;
   (l)      arvio asetuksen (EU) 2018/1999 liitteessä V olevan 3 osan mukaisesta lähdekohtaisia
            päästöjä ja nielujen aikaansaamia poistumia koskevasta seurannasta ja raportoinnista
            maankäytön, maankäytön muutoksen ja metsätalouden alalla (LULUCF-ala),
            mukaan lukien avainluokkien määrittäminen, sovelletun menetelmän taso ja
            raportoitujen maankäyttöä ja maankäytön muutosta koskevien tietojen vertaaminen
            unionin ja jäsenvaltioiden ohjelmista ja tutkimuksista saatuihin tietoihin.
                                                7 artikla
                                             Kumoaminen
   Kumotaan delegoitu asetus (EU) N:o 666/2014 1 päivästä tammikuuta 2021 soveltaen tämän
   asetuksen 8 artiklassa säädettyä siirtymäsäännöstä.
                                                8 artikla
                                           Siirtymäsäännös
   Poiketen siitä, mitä tämän asetuksen 7 artiklassa säädetään, delegoidun asetuksen (EU)
   N:o 666/2014 6 ja 7 artiklaa sovelletaan edelleen raportteihin, jotka sisältävät vuosia 2019 ja
   2020 koskevia vaadittuja tietoja.
                                                9 artikla
                                    Voimaantulo ja soveltaminen
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2021.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
FI                                                  8                                                FI
 ---pagebreak---    Tehty Brysselissä 8.5.2020
                              Komission puolesta
                              Puheenjohtaja
                              Ursula VON DER LEYEN
FI                              9                  FI
 ---documentbreak---                           EUROOPAN
                          KOMISSIO
                                                 Bryssel 8.5.2020
                                                 C(2020) 2841 final
                                                 ANNEX
                                         LIITE
                                      asiakirjaan
                         KOMISSION DELEGOITU ASETUS
     Euroopan parlamentin ja neuvoston asetuksen (EU) 2018/1999 täydentämisestä
   lämmitysvaikutusten, inventaario-ohjeiden ja unionin inventaariojärjestelmän osalta
         sekä komission delegoidun asetuksen (EU) N:o 666/2014 kumoamisesta
FI                                                                                     FI
 ---pagebreak---                                            LIITE
                                    LÄMMITYSVAIKUTUKSET
   Lyhenne, yleisnimi tai kemiallinen nimi       Lämmitysvaikutus
   Hiilidioksidi (CO2)                           1
   Metaani (CH4)                                 28
   Typpioksiduuli (N2O)                          265
   Rikkiheksafluoridi (SF6)                      23 500
   Typpitrifluoridi (NF3)                        16 100
   Fluorihiilivedyt (HFC-yhdisteet):
   HFC-23 CHF3                                   12 400
   HFC-32 CH2F2                                  677
   HFC-41 CH3F                                   116
   HFC-125 CHF2CF3                               3170
   HFC-134 CHF2CHF2                              1120
   HFC-134a CH2FCF3                              1300
   HFC-143 CH2FCHF2                              328
   HFC-143a CH3CF3                               4800
   HFC-152 CH2FCH2F                              16
   HFC-152a CH3CHF2                              138
   HFC-161 CH3CH2F                               4
   HFC-227ea CF3CHFCF3                           3350
   HFC-236cb CF3CF2CH2F                          1210
   HFC-236ea CF3CHFCHF2                          1330
   HFC-236fa CF3CH2CF3                           8060
   HFC-245fa CHF2CH2CF3                          858
   HFC-245ca CH2FCF2CHF2                         716
   HFC-365mfc CH3CF2CH2CF3                       804
FI                                           1                    FI
 ---pagebreak---    HFC-43-10mee CF3CHFCHFCF2CF3 tai (C5H2F10) 1650
   Perfluorihiilivedyt (PFC-yhdisteet):
   PFC-14, Perfluorimetaani, CF4              6630
   PFC-116, Perfluorietaani, C2F6             11 100
   PFC-218, Perfluoripropaani, C3F8           8900
   PFC-318, Perfluorisyklobutaani, c-C4F8     9540
   Perfluorisyklopropaani, c-C3F6             9200
   PFC-3-1-10, Perfluoributaani, C4F10        9200
   PFC-4-1-12, Perfluoripentaani, C5F12       8550
   PFC-5-1-14, Perfluoriheksaani, C6F14       7910
   PFC-9-1-18, C10F18                         7190
FI                                        2          FI